# Aleix García Serrano

Aleix García Serrano (Ulldecona, 28 de juny de 1997) és un futbolista professional català que juga com a centrecampista al Bayer Leverkusen de la 1.Bundesliga.

## Carrera esportiva
### Vila-real

Aleix García va entrar a l'escola del Vila-real CF l'any 2005, amb 8 anys, després d'haver-se iniciat en el CF Ulldecona. Va fer el seu debut a la categoria absoluta el 26 d'abril de 2014 amb només 16 anys, en ser convocat com a suplent amb el filial en una victòria 1–0 contra el CF Badalona de la Segona Divisió B.
Aleix García va passar a formar part de la plantilla del segon filial (Vila-real CF C) a l'estiu de 2014, participant també a vegades amb l'equip de Segona Divisió B. Va debutar en el primer equip i a la lliga La Liga el 23 de maig de 2015, substituint Antonio Rukavina en un partit contra l'Athletic Club que es va perdre per 0–4.

### Manchester City

El 27 d'agost de 2015, Aleix García va arribar al Regne Unit per jugar amb l'equip filial del Manchester City. Al febrer de 2016 va debutar amb el primer equip en un partit de la FA Cup contra el Chelsea FC.
Després de ser nominat com a "EDS Player of the Year" de la temporada 2015/2016 va realitzar la pretemporada amb el primer equip a Múnic i a la Xina sota les ordres de Pep Guardiola. El 17 de setembre de 2016 va debutar a la Premier League contra l'AFC Bournemouth. El 21 de setembre, va ser titular en un partit de l'EFL Cup contra el Swansea City, marcant el seu primer gol amb l'equip en la victòria per 2–1. La següent titularitat va ser un mes després, el 26 d'octubre, en un altre partit de l'EFL Cup, amb derrota per 1–0 davant el Manchester United FC.

#### Cessió al Girona

L'1 d'agost de 2017, Garcia fou cedit al Girona FC, nou club de La Liga per una temporada. He was loaned again for the 2018–19 season.

#### Royal Excel Mouscron (cedit)

García fou cedit al club belga Royal Excel Mouscron per la temporada 2019–20.

### Dinamo București i Eibar

El 8 d'octubre de 2020, va signar contracte amb el club romanès Dinamo București, fins a final de temporada. El 18 de gener de 2021, després d'haver-hi jugat poc, va retornar al futbol espanyol en signar per la SD Eibar de primera divisió.

### Retorn a Girona

El 23 de juliol de 2021, García va tornar a Girona amb contracte per dos anys, i el club a Segona Divisió. Va debutar en aquesta etapa el 14 d'agost, el primer partit de la temporada 2021–22, com a titular en una victòria per 2–0 contra la SD Amorebieta. El 2 de desembre de 2021, García va marcar el seu primer gol des de la seva tornada, tancant el marcador en una victòria per 5–1 a fora a la Copa del Rei sobre el Calvo Sotelo Puertollano de tercera divisió. Va disputar 45 partits en total amb el club en la temporada, ajudant així a assolir la promoció a La Liga en els play-offs.
El 26 de febrer de 2023, García va obrir el marcador en una victòria històrica per 3–2 a La Liga sobre l'Athletic Club, la primera victòria del Girona en tota la història a San Mamés.

## Palmarès
### Bayer Leverkusen

* 1 Supercopa alemanya: 2024

## Referències

* ↑ «Trabajo con ganas e ilusión para hacerme con un hueco este año en el Villarreal B» (en castellà). El Mercantil Valenciano, 29-07-2014. [Consulta: 23 maig 2015].
* ↑ «¡Victoria del Villarreal B en Badalona!» (en castellà). Villarreal's official website, 26-04-2014. Arxivat de l'original el 2 de setembre 2015. [Consulta: 23 maig 2015].
* ↑ «El Athletic monta la fiesta» (en castellà). Diari Marca, 23-05-2015. [Consulta: 23 maig 2015].
* ↑ «City sign García». Manchester City, 27-08-2015. [Consulta: 27 agost 2015].
* ↑ «Man City give five young players debuts in FA Cup game at Chelsea». ESPNFC.com.
* ↑ «Guardiola hace debutar en Premier al joven Aleix Garcia». Sport. [Consulta: 17 setembre 2016].
* ↑ «Teenager Aleix Garcia impresses as Man City defeat Swansea in EFL Cup». ESPNFC.com.
* ↑ McKeegan, Alice «Guardiola praises two Man City players after EFL Cup defeat to Manchester United». men, 27-10-2016.
* ↑ «Aleix García will strengthen the midfield of Girona». Girona FC, 01-08-2017. [Consulta: 1r agost 2017].
* ↑ «Manchester City starlet Aleix García heading to Spain for new loan move». City Watch [Consulta: 18 juliol 2018]. Arxivat 18 de juliol 2018 a Wayback Machine. «Còpia arxivada». Arxivat de l'original el 2018-07-18. [Consulta: 1r abril 2023].
* ↑ «City loans Aleix García... to Mouscron!» (en castellà). Marca, 02-09-2019. [Consulta: 2 setembre 2019].
* ↑ «Aleix Garcia Serrano la Dinamo Bucureşti» (en romanès), 08-10-2020. Arxivat de l'original el 29 de novembre 2020. [Consulta: 8 octubre 2020].
* ↑ Barroso, Ander. «Aleix García, nuevo jugador del Eibar» (en castellà), 18-01-2021. [Consulta: 18 gener 2021].
* ↑ «Segona etapa d'Aleix Garcia al Girona FC». Girona FC, 23-07-2021. [Consulta: 9 agost 2021].
* ↑ «El Girona vence en casa al Amorebieta por 2–0» (en castellà). sport, 14-08-2021 [Consulta: 26 febrer 2023].
* ↑ «1–5: El Girona arrolla al Calvo Sotelo en Puertollano» (en castellà). Mundo Deportivo, 02-12-2021 [Consulta: 26 febrer 2023].
* ↑ «Girona gets promoted to First Division!», 20-06-2022. [Consulta: 26 febrer 2023].
* ↑ «El Girona hace historia en San Mamés» (en castellà). sport, 26-02-2023 [Consulta: 26 febrer 2023].
* ↑ «Leverkusen conquista la Supercopa y logra triplete alemán» (en castellà). ESPN, 17-08-2024. [Consulta: 19 agost 2024].

## Enllaços externs

* Aleix García Serrano, Fitxa a Soccerway
* Fitxa d'Aleix García Serrano Arxivat 2023-03-07 a Wayback Machine. al web del Girona FC
* Aleix García Serrano a BDFutbol
* Dades estadístiques sobre Aleix García Serrano a soccerbase.com